**ПРОТОКОЛ № 4**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 04.02.2025 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Стефан Петров, Георги Ценов, Павел Колмаков, Малина Ачкаканова-Стоичкова, Нели Златкова, Радосвета Раева и Симона Попова

Отсъства: Стелиана Кожухарова

На заседанието присъстват: Мария Василева – директор на дирекция „Атестиране и конкурси” и Полина Петкова - началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследнитедопълнителни точки в дневния ред на Комисията по атестиране и конкурси, за разглеждане: т. 16 - т.19

РАЗНИ

1. Влязло в сила решение № 12291 от 13.11.2024 г. по адм. дело № 7078/2023 г. по описа на Върховния административен съд във връзка с конкурса за първоначално назначаване на длъжност „прокурор“ в районните прокуратура, обявен с решение на Прокурорската колегия на Висшия съдебен съвет по протокол № 44/30.11.2022 г. (обн. В ДВ бр. № 96/02.12.2022 г.)

**УВАЖАЕМИ ГОСПОЖИ И ГОСПОДА,**

С решение по протокол № 44/30.11.2022 г. Прокурорската колегия на Висшия съдебен съвет (Колегията), на основание чл. 180, ал. 1 и чл. 178, ал. 1 от ЗСВ, обяви конкурс за първоначално назначаване и заемане на 28 (двадесет и осем) свободни длъжности „прокурор“ в районните прокуратури, както следва:

- Районна прокуратура – Благоевград – 4 (четири) длъжности;

- Районна прокуратура – Враца – 1 (една) длъжност;

- Районна прокуратура – Кюстендил – 2 (две) длъжности;

- Районна прокуратура – Монтана – 2 (две) длъжности;

- Районна прокуратура – Костинброд – 2 (две) длъжности;

- Софийска районна прокуратура – 3 (три) длъжности;

- Районна прокуратура – Пазарджик – 1 (една) длъжност;

- Районна прокуратура – Смолян – 3 (три) длъжности;

- Районна прокуратура – Велико Търново – 1 (една) длъжност;

- Районна прокуратура – Търговище – 1 (една) длъжност;

- Районна прокуратура – Бургас – 8 (осем) длъжности.

Съгласно разпоредбата на чл. 30, ал. 5, т. 9 от ЗСВ, Прокурорската колегия на Висшия съдебен съвет като единствен компетентен орган, който провежда конкурсите описани в закона и правомощието да следи за тяхната законосъобразност извърши проверка на конкурса. Предвид констатираните несъответствия със законовите изисквания, с решения по протокол № 25/05.07.2023 г. Колегията прие, че конкурсната процедура по конкурса за първоначално назначаване, обявен с решение на Прокурорската колегия на Висшия съдебен съвет по протокол № 44/30.11.2022 г. е опорочена при изготвянето на изтегления за решаване казус по наказателноправни науки, тъй като същият не е в съответствие с разпоредбата на чл. 19, ал. 2, във връзка с ал. 1 от Наредба № 1 от 09.02.2017 г. и я върна във фазата на опороченото действие за изготвяне на нови казуси и тестове от конкурсната комисия. Тези решения са атакувани пред Върховния административен съд, който се произнесе с окончателен акт, а именно – Решение № 12291/13.11.2024 г. по адм. дело № 7078/2023 г. по описа на ВАС, с което отхвърли всички жалби.

С оглед изложеното и съобразявайки изминалия период от време от обявяването на конкурса (30.11.2022 г.) до получаването на препис от съдебния акт с отбелязване за влязло в сила решение (15.01.2025 г.) Комисията по атестирането и конкурсите към Прокурорската колегия на Висшия съдебен съвет (Комисията) извърши анализ на кадровото състояние на районните прокуратури към момента. Съобразявайки обявените длъжности за заемане чрез конкурс за първоначално назначаване, сравнявайки данните за натовареност във всички районни прокуратури, кадровата им обезпеченост, наличието на свободни длъжности „прокурор“, както и предстоящото освобождаване по реда на чл. 165, ал. 1, т. 1 от ЗСВ, Комисията счита за целесъобразно прекратяването на тази конкурсна процедура и провеждането на нова. Обявяването на нов конкурс би допринесло за по-доброто комплектоване на органите и регулиране на натовареността им. При извършения преглед се открояват 8 (осем) районни прокуратури, които към настоящия момент са с натовареност по-висока от тази, която е била при обявяване на конкурса през 2022 г., също така се отличават с по-малък брой длъжности от необходимите за пълноценното изпълнение на функциите си, а именно: Районна прокуратура – Стара Загора, Районна прокуратура – Кърджали, Районна прокуратура – Русе, Районна прокуратура – Ловеч, Районна прокуратура – Добрич, Районна прокуратура – Шумен, Районна прокуратура – Силистра и Районна прокуратура – Ямбол. Същевременно 5 (пет) органа, в които са обявени длъжности за заемането им чрез конкурс показателите за натовареност, необходимостта от обезпечаване на младши магистрати с изтичащ срок по чл. 240 от ЗСВ през 2025 г., както и становища на административни ръководители по повод обявяване на конкурси, показват нуждата от редуциране на длъжностите за първоначално назначаване, а именно: Районна прокуратура – Благоевград, Районна прокуратура – Костинброд, Софийска районна прокуратура, Районна прокуратура – Смолян и Районна прокуратура – Бургас. С необходимост от запазване на броя обявени длъжности, съобразно всички изследвани показатели се отличават – Районна прокуратура – Враца, Районна прокуратура – Монтана, Районна прокуратура – Пазарджик, Районна прокуратура – Велико Търново и Районна прокуратура – Търговище, а за Районна прокуратура – Кюстендил има възможност и необходимост от увеличаване на длъжностите.

В допълнение следва да се отбележи също, че съпоставяйки възможността да се продължи конкурсът, обявен през 2022 г. и обявяването на нов паралелно провеждащ се такъв, с оглед актуалното състояние на органите, Комисията счита за целесъобразно прекратяването на досегашната процедура, предвид че по-голямата част от длъжностите ще се запазят, но ще бъдат включени и други органи, които имат нужда от укрепване. Също така по-голям брой кандидати биха имали възможност за участие в един нов конкурс, ако при обявяването на предходния не са имали изискуемия стаж по чл. 164, ал. 1 от ЗСВ.

Съобразно гореизложеното Комисията по атестирането и конкурсите към Прокурорската колегия на Висшия съдебен съвет и *след проведено гласуване с вдигане на ръка и при обявения резултат 11 гласа „за“ и 0 гласа „против“* предлага следния проект на решение за разглеждане и произнасяне в заседанието на Прокурорската колегия на Висшия съдебен съвет, насрочено на 05.02.2025 г.,

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ

Р Е Ш И:

**1.1.** **ПРЕКРАТЯВА** обявения, с решение на Прокурорската колегия на Висшия съдебен съвет по протокол № 44/30.11.2022 г., т. 1 (обн. в ДВ, бр.96/02.12.2022г.), конкурс за първоначално назначаване и заемане на 28 (двадесет и осем) длъжности „прокурор" в районните прокуратури.

**1.2.** Решението по т. 1.1. може да се обжалва пред Върховния административен съд в 14-дневен срок от съобщаването му, съгласно чл. 56 и глава 10, раздел IV от АПК.

2. Молба от магистрат, за откриване на процедура за преназначаване по реда на чл. 194, ал. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, **ДА ОСТАВИ БЕЗ УВАЖЕНИЕ** молбата от Виолета Здравкова Ангелова – прокурор в Районна прокуратура – Бургас, за откриване на процедура по реда на чл. 194, ал. 1 от ЗСВ и преназначаването ѝ от Районна прокуратура – Бургас в Софийска районна прокуратура.

*Мотиви: Прокурорската колегия на Висшия съдебен съвет е сезирана от* *Виолета Здравкова Ангелова – прокурор в Районна прокуратура – Бургас, с молба с вх. № ВСС-1927/27.01.2025 г. за преназначаване на длъжност „прокурор“ в Софийска районна прокуратура по реда на чл. 194, ал. 1 от ЗСВ, с изложени мотиви от личен и здравословен характер. Прокурор Ангелова посочва, че множеството медицински документи е предоставила с предходна нейна молба от 17.05.2024 г. за преместване в Районна прокуратура – Костинброд по реда на чл. 194 от ЗСВ, която не е удовлетворена. С решение по протокол № 40/20.11.2024 г., т. 11, Прокурорската колегия на Висшия съдебен съвет остави без уважение втора молба, отново с искане за преместване на същото основание от Районна прокуратура – Бургас, но в Софийска районна прокуратура, с оглед извършения анализ на кадровото състояние на двете прокуратури, както и данните за тяхната натовареност за първото полугодие на 2024 г.*

*Във връзка с постъпилата от прокурор Ангелова нова молба и за установяване на необходимостта от откриване на процедура по реда на чл. 194, ал. 1 от ЗСВ от Районна прокуратура – Бургас в Софийска районна прокуратура, Комисията по атестирането и конкурсите към Прокурорската колегия (Комисията) съобрази изискванията на действащите Правила за преместване по реда на чл. 194 от ЗСВ. Важно условие за откриване на процедура по чл. 194, ал. 1 от ЗСВ е констатирана нужда от кадрово обезпечаване на високо натоварен орган, за сметка на друг, за когото е установена трайно ниска натовареност, което да позволи намаляване на заетата му щатна численост, без това да се отрази на работата на органа.*

*Комисията извърши повторен анализ, от който установи, че няма настъпили промени в кадровото състояние и данните за натовареност на двете прокуратури. При намаляване броя на заетите длъжности чрез преназначаване по реда на чл. 194, ал. 1 от ЗСВ, Районна прокуратура – Бургас няма да бъде кадрово обезпечена, а също така натовареността ще бъде по-висока от тази на Софийска районна прокуратура, което ще затрудни дейността ѝ. Така условието за откриване на процедура по реда на чл. 194, ал. 1 от ЗСВ няма да бъде изпълнено.*

*Съобразно изложеното обобщение, вземайки предвид непромененото кадрово състояние на двете прокуратури, както и данните за тяхната натовареност за първото полугодие на 2024 г., Комисията по атестирането и конкурсите към Прокурорската колегия, счита, че липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) прокурор от Районна прокуратура – Бургас в Софийска районна прокуратура и новата молба на Виолета Здравкова Ангелова – прокурор в Районна прокуратура – Бургас за преназначаването ѝ на длъжност „прокурор“ в Софийска районна прокуратура, следва да бъде оставена без уважение.*

**2.2.** Решението по т. 2.1. може да се обжалва пред Върховния административен съд в 14-дневен срок от съобщаването му.

**2.3.** **ВНАСЯ** предложението в заседанието на Прокурорската колегия на Висшия съдебен съвет, насрочено за05.02.2025 г., за разглеждане и произнасяне.

3. Упълномощаване на представляващия Висшия съдебен съвет да подписва през 2025 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА** на Комисия „Бюджет и финанси" да предложи на Пленума на Висшия съдебен съвет **ДА УПЪЛНОМОЩИ** представляващия Висшия съдебен съвет **ДА ПОДПИСВА** през 2025 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

4. Предложение за поощряване на Милена Тунчева Неделчева – прокурор Районна прокуратура – Варна.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „б” от ЗСВ, във връзка с чл. 304, ал. 1 от ЗСВ, Милена Тунчева Неделчева – прокурор Районна прокуратура – Варна, с ранг „прокурор във ВКП“, с отличие „личен почетен знак втора степен - сребърен“ за безупречно и високо професионално изпълнение на служебните си задължения по всички показатели за постигане на бързина и качество на постановените актове.

**4.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец февруари 2025 г.

**4.3.** **ВНАСЯ** предложенията в заседание на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

5. Заявление от Милена Тунчева Неделчева за освобождаване от заеманата длъжност „прокурор“ в Районна прокуратура – Варна, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Милена Тунчева Неделчева от заеманата длъжност „прокурор“ в Районна прокуратура – Варна, с ранг „прокурор във ВКП“, считано от 24.02.2025 г.

**5.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

6. Писмо от изпълняващия функциите „главен прокурор“ на Република България във връзка с командироването на длъжност „следовател“ в орган на съдебната власт.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** Изразява следното становище относно приложимите норми за командироване на следователи в Национална следствена служба и в окръжните следствени отдели в окръжните прокуратури:

*Разпоредбата на чл. 154а от ЗСВ, регламентира правомощието на директора на Национална следствена служба да командирова следователи в Национална следствена служба или в окръжните следствени отдели в окръжните прокуратури в хипотезата, когато следовател е възпрепятстван да изпълнява служебните си задължения и не може да бъде заместен от друг следовател от същия орган. Доколкото нормите на чл. 147 от ЗСВ, които дават възможност на главния прокурор да командирова следователи в Национална следствена служба и в окръжните следствени отдели в окръжните прокуратури отнесени към текста на чл. 227 от ЗСВ не са отменени, то същите са приложими в условията за командироване на свободна щатна длъжност „следовател“. Допълнителен аргумент за това е, че с последните промени законодателят независимо, че определи ръководството на Национална следствена служба, както и на следователите от окръжните следствени отдели в окръжните прокуратури да се осъществява от директора на Национална следствена служба, то нормата на чл. 136, ал. 1 от ЗСВ (обн. в ДВ бр. 6/21.01.2025 г.) указва, че следствените органи са част от Прокуратурата на република България. Също така определеният в чл. 147, ал. 4 от ЗСВ срок от 6 месеца, в който магистрат може да бъде командирован, независимо на каква длъжност (свободна или заета, но титулярът е в невъзможност да изпълнява служебните си задължения) е общ за прокурори и следователи, докато такъв в нормата на чл. 154а от ЗСВ не е определен. С цел недопускане кадровата необезпеченост на следствените органи в условията на свободна щатна длъжност и необходимост от кадрово укрепване, тълкувайки приложимите норми Комисията счита, че същите следва да се прилагат в своята съвкупност. По отношения на статута на командированите към момента следователи, следва да се има предвид, че измененията и допълненията в Закона за съдебната власт имат сила за напред.*

**6.2.** Становището да се изпрати на изпълняващия функциите „главен прокурор“ на Република България, както и на изпълняващия функциите „директор“ на Национална следствена служба.

7. Предложение от изпълняващия функциите „главен прокурор“ на Република България за командироване на Радослав Георгиев Стоев – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироване на Радослав Георгиев Стоев – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**7.2.** Решението да се изпрати на Върховна касационна прокуратура за сведение.

8. Предложение от изпълняващия функциите „главен прокурор“ на Република България за командироване на Куман Атанасов Куманов – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироване на Куман Атанасов Куманов – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**8.2.** Решението да се изпрати на Върховна касационна прокуратура за сведение.

9. Предложение от изпълняващия функциите „главен прокурор“ на Република България за командироване на Мариян Любенов Александров – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироване на Мариян Любенов Александров – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**9.2.** Решението да се изпрати на Върховна касационна прокуратура за сведение.

10. Проект на решение по кандидатура на прокурор за участие в процедура на Европейската служба за външна дейност за подбор на командировани експерти по трета Заявка за принос към съветническата мисия на ЕС за реформа в сектора на гражданската сигурност в Украйна (EUAM Ukraine) за 2024 г., с краен срок за изпращане на кандидатурите в Министерството на външните работи (МВнР) – 06.02.2025 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОДОБРИ / НЕ ОДОБРИ** кандидатурата за участие в процедурата на Европейската служба за външна дейност за подбор на командировани експерти по трета Заявка за принос към съветническата мисия на ЕС за реформа в сектора на гражданската сигурност в Украйна (EUAM Ukraine) за 2024 г., за вакантна позиция „Старши съветник по наказателно преследване на международни престъпления“ (Senior Adviser on Prosecution of International Crimes), на следния кандидат:

**- Александър Цанков Михайлов – прокурор в Районна прокуратура-Пловдив.**

***Мотиви*:** Звеното за планиране и провеждане на граждански операции (СРСС) към Европейската служба за външна дейност (ЕСВД) възобнови на 24.01.2025 г. трета Заявка за принос към съветническата мисия на ЕС за реформа в сектора на гражданската сигурност в Украйна (EUAM Ukraine) за 2024 г. Повторното отваряне на заявката се извършва единствено за **6 позиции за „Старши съветник по наказателно преследване на международни престъпления“ (Senior Adviser on Prosecution of International Crimes)**. Крайният срок за изпращане на кандидатурите в Министерството на външните работи е 06.02.2025 г.

След отправена молба за съдействие до Висшия съдебен съвет, изпратена с грама от Постоянното представителство на Република България към Европейския съюз (ППРБЕС), на интернет страницата на ВСС е публикувана актуализирана обява за участие в горепосочената процедура, с краен срок за кандидатстване пред Висшия съдебен съвет – 30.01.2025 г. Посоченият срок в обявата за кандидатстване пред ВСС е по-кратък от този, посочен от МВнР поради факта, че е необходимо време за окомплектоването на материалите и разглеждането им от Комисията по атестирането и конкурсите към Прокурорската колегия на Висшия съдебен съвет, както и от самата Прокурорска колегия с оглед препращането на кандидатурите до Министерството на външните работи в указания срок.

Получена е една кандидатура **за горепосочената вакантна позиция от** **Александър Цанков Михайлов – прокурор в Районна прокуратура-Пловдив.** Функционалните характеристики на тази длъжност са следните:

* *Senior Adviser on Prosecution of International Crimes (Старши съветник по наказателно преследване на международни престъпления)* – от избраният от ЕСВД кандидат ще се очаква да приведе в действие отговорностите и задачите на мисията, както е посочено в документите за планиране и Плана за изпълнение на мисията, като консултира и наставлява местния партньор на стратегическо и оперативно ниво; да подкрепя мисията за справяне в области със структурни слабости в работата и отчетността на партньорите/институциите и да предлага подходящи решения; да предоставя анализи и препоръки на местните партньори в зоната на отговорност; да предоставя подкрепа чрез наставничество на следователи и прокурори за правилното провеждане на разследването и наказателното преследване на дела за международни престъпления; да поддържа тясна връзка с други съветници; да бъдат разположени в местните институции, ако сигурността позволява.

**Съответствие на кандидатурата с изискванията, посочени в обявата за кандидатстване пред ВСС, за позиция „Старши съветник по наказателно преследване на международни престъпления“ (Senior Adviser on Prosecution of International Crimes):**

**Александър Цанков Михайлов – прокурор в Районна прокуратура-Пловдив:**

- да няма наложени дисциплинарни наказания – **няма (приложена справка)**

- да няма висящи дисциплинарни производства - **няма (приложена справка**)

- да не e бил командирован като национален експерт в последните три години, по силата на Решение на ЕК C(2008)6866 от 12.11.2008 г. – **не е бил командирован** **(приложена справка**)

- да не e бил командирован за 6 и повече месеца в чужбина през последните три години – **не е бил командирован** **(приложена декларация)**

- да не е ползвал неплатен отпуск за 6 месеца и повече от 6 месеца през последните 3 години за работа в чужбина или с обучителна цел в чужбина – **не е ползвал** **(приложена декларация**)

- да има последна атестация с оценка „много добра” – **има (приложена справка)**

- да има опит в посочената област, съгласно изискванията към всяка обява за обявени вакантни позиции за командировани национални експерти– **(приложен формуляр за кандидатстване, получен електронно чрез системата*****Goalkeeper Registrar*)**

- писмено съгласие от прекия административен ръководите – **има (приложено съгласие)**

- писмено съгласие от изпълняващ функциите „главен прокурор“ на Република България – **има (приложено съгласие)**

От м. май 2018 г. получаването на заявки за принос по набиране на персонал към Европейската служба за външна дейност (ЕСВД) за командировани експерти за участие в мисии на ЕС във връзка с Общата политика за сигурност и отбрана (ОПСО), както и кандидатстването по тях, се извършва единствено чрез електронното приложение Goalkeeper Registrar, проект на ЕСВД за управление на база данни на персонал за участие в ОПСО мисии на ЕС. В тази връзка, при желание за участие в подбора, кандидатите се регистрират в системата от дирекция „Международна дейност и протокол“ чрез посочване на свой имейл адрес. След регистрацията им, кандидатите попълват онлайн формуляр за кандидатстване, който след одобрение от съответната колегия на ВСС се изпраща отново чрез Goalkeeper Registrar до дирекция „Човешки ресурси“ в Министерството на външните работи за препращането му по съответния ред електронно.

**Финансови условия**

Изпращащото ведомство поема всички разходи, свързани с командированото лице, включително заплати, медицинско осигуряване, пътни разходи до и от мястото на разполагане (включително по време на домашен отпуск). Висшият съдебен съвет следва да запази месечното трудово възнаграждение на командирования експерт, като гарантира, че спрямо него ще продължава да се прилага законодателството в областта на националното социално осигуряване през целия период на командироване.

Командированите експерти ще получават надбавки от бюджета на мисията за покриване на разходите за настаняване, храна и местен транспорт. Условията за наемане на работа, както и правата и задълженията на командированите експерти, включително и периода на командироване, се установяват в сключените договори между ръководителя на мисията и командированите експерти след приключване на процеса на подбор.

Съгласно решение на Комисия „Бюджет и финанси“ по протокол №28/22.08.2018 г., становище по процедура за одобрение на кандидати за участие в процедури на Европейската комисия и Европейската служба за външна дейност за подбор на командировани експерти, Комисия „Бюджет и финанси“ ще изразява в случай на командироване на избраните от ЕК и ЕСВД кандидати*.*

**10.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ в администрацията на Висшия съдебен съвет, в случай на одобрение, да изпрати формуляра на одобрения кандидат по електронен път до дирекция „Човешки ресурси“ в Министерство на външните работи за препращането му по съответния ред.

**10.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

ЕДИННИ ФОРМУЛЯРИ

11. Придобиване статут на несменяемост на Кристиян Димитров Петров - прокурор в Районна прокуратура - Разград.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – Варна, за комплексна оценка на Кристиян Димитров Петров - прокурор в Районна прокуратура - Разград.

**11.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Кристиян Димитров Петров - прокурор в Районна прокуратура - Разград.

**11.3. ПРЕДОСТАВЯ**, на основание чл. 205, ал. 1 от ЗСВ, на Кристиян Димитров Петров - прокурор в Районна прокуратура - Разград, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

12. Молба от Валентина Дикова Дачева – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Валентина Дикова Дачева – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**12.2. ВНАСЯ** предложението в заседанието на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

13. Извънредно атестиране на Стела Стоянова Илиева – следовател в Окръжен следствен отдел в Окръжна прокуратура – Силистра.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Стела Стоянова Илиева – следовател в Окръжен следствен отдел в Окръжна прокуратура – Силистра.

**13.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Стела Стоянова Илиева – следовател в Окръжен следствен отдел в Окръжна прокуратура – Силистра.

**13.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

14. Извънредно атестиране на Теменужка Димитрова Атанасова-Хаджитанева – следовател в Окръжен следствен отдел в Окръжна прокуратура – Велико Търново.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Теменужка Димитрова Атанасова-Хаджитанева – следовател в Окръжен следствен отдел в Окръжна прокуратура – Велико Търново.

**14.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Теменужка Димитрова Атанасова-Хаджитанева – следовател в Окръжен следствен отдел в Окръжна прокуратура – Велико Търново.

**14.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 05.02.2025 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

15. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | ОП - Велико Търново | **Христо Николов Христов** | изпълняващ функциите  "административен ръководител - окръжен прокурор" | **Симона Попова** |

ДОПЪЛНИТЕЛНИ ТОЧКИ

РАЗНИ

16. Обявяване на свободните длъжности „прокурор“ в районните прокуратури и определяне на длъжностите „прокурор" в районните прокуратури, които да се заемат чрез конкурс за първоначално назначаване.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ**, на основание чл. 189, ал. 1, във връзка с чл.190 и чл. 178, ал. 3 от ЗСВ, **77 (седемдесет и седем) свободни длъжности** **„прокурор“** в районните прокуратури, както следва:

- Районна прокуратура – Благоевград – 5 (пет) свободни длъжности;

- Районна прокуратура – Враца – 1 (една) свободна длъжност;

- Районна прокуратура – Кюстендил – 4 (четири) свободни длъжности;

- Районна прокуратура – Монтана – 3 (три) свободни длъжности;

- Районна прокуратура – Елин Пелин – 1 (една) свободна длъжност;

- Районна прокуратура – Костинброд – 2 (две) свободни длъжности;

- Софийска районна прокуратура – 5 (пет) свободни длъжности;

- Районна прокуратура – Пловдив – 4 (четири) свободни длъжности;

- Районна прокуратура – Пазарджик – 2 (две) свободни длъжности;

- Районна прокуратура – Стара Загора – 3 (три) свободни длъжности;

- Районна прокуратура – Хасково – 3 (три) свободни длъжности;

- Районна прокуратура – Кърджали – 2 (две) свободни длъжности;

- Районна прокуратура – Смолян – 3 (три) свободни длъжности;

- Районна прокуратура – Велико Търново – 2 (две) свободни длъжности;

- Районна прокуратура – Габрово – 1 (една) свободна длъжност;

- Районна прокуратура – Русе – 4 (четири) свободни длъжности;

- Районна прокуратура – Ловеч – 1 (една) свободна длъжност;

- Районна прокуратура – Варна – 1 (една) свободна длъжност;

- Районна прокуратура – Добрич – 4 (четири) свободни длъжности;

- Районна прокуратура – Шумен – 3 (три) свободни длъжности;

- Районна прокуратура – Търговище – 3 (три) свободни длъжности;

- Районна прокуратура – Силистра – 1 (една) свободна длъжност;

- Районна прокуратура – Бургас – 16 (шестнадесет) свободни длъжности;

- Районна прокуратура – Сливен – 2 (две) свободни длъжности;

- Районна прокуратура – Ямбол – 1 (една) свободна длъжност.

**16.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ,** на основание чл. 178, ал. 1 и ал. 2 от ЗСВ, 30 (тридесет) свободни длъжности „прокурор”, които да се заемат чрез конкурс за първоначално назначаване в районните прокуратури, както следва:

- Районна прокуратура – Благоевград – 3 (три) свободни длъжности „прокурор“;

- Районна прокуратура – Враца – 1 (една) свободна длъжност „прокурор“;

- Районна прокуратура – Кюстендил – 3 (три) свободни длъжности „прокурор“;

- Районна прокуратура – Монтана – 2 (две) свободни длъжности „прокурор“;

- Софийска районна прокуратура – 2 (две) свободни длъжности „прокурор“;

- Районна прокуратура – Пазарджик – 1 (една) свободна длъжност „прокурор“;

- Районна прокуратура – Стара Загора – 1 (една) свободна длъжност „прокурор“;

- Районна прокуратура – Кърджали – 1 (една) свободна длъжност „прокурор“;

- Районна прокуратура – Смолян – 2 (две) свободни длъжности „прокурор“;

- Районна прокуратура – Велико Търново – 1 (една) свободна длъжност „прокурор“;

- Районна прокуратура – Русе – 1 (една) свободна длъжност „прокурор“;

- Районна прокуратура – Ловеч – 1 (една) свободна длъжност „прокурор“;

- Районна прокуратура – Добрич – 1 (една) свободна длъжност „прокурор“;

- Районна прокуратура – Шумен – 1 (една) свободна длъжност „прокурор“;

- Районна прокуратура – Търговище – 1 (една) свободна длъжност „прокурор“;

- Районна прокуратура – Силистра – 1 (една) свободна длъжност „прокурор“;

- Районна прокуратура – Бургас – 6 (шест) свободни длъжности „прокурор“;

- Районна прокуратура – Ямбол – 1 (една) свободна длъжност „прокурор“.

*Мотиви: След извършен анализ на актуалното кадрово състояние на районните прокуратури, Комисията по атестирането и конкурсите към Прокурорската колегия на Висшия съдебен съвет (Комисията) счита за наложително предприемането на спешни мерки за укрепване на районните прокуратури.*

*При преценката на възможностите за обявяване на конкурси, Комисията извърши анализ на актуалното кадрово състояние на прокуратурите и статистическите показатели за обема на дейност и средната натовареност (по щат и действителна) за първото полугодие на 2024 г.*

*С оглед вида на конкурса, чрез който да се заемат определените длъжности, Комисията предлага да бъдат обявени на конкурс за първоначално назначаване предвид идентифицираната кадрова нужда от попълване на щатния състав на тези прокуратури. Този вид конкурс би гарантирал по-сигурното и бързо попълване на свободните места в органите, което от своя страна ще доведе до равномерна натовареност на магистратите.*

*С оглед на горното, Комисията идентифицира наличието на 77 (седемдесет и седем) свободни длъжности „прокурор“ в районните прокуратури, както и предстоящо освобождаване на 5 (пет) длъжности „прокурор“ на основанието на чл. 165, ал. 1, т. 1 от ЗСВ през 2025 г., от които:*

* *1 (една) в Районна прокуратура – Варна, считано от 24.02.2023г.;*
* *1 (eдна) в Районна прокуратура – Монтана, считано от 23.06.2025г.;*
* *2 (две) в Районна прокуратура – Стара Загора, считано от 29.08.2025г. и 19.12.2025г.;*
* *1 (eдна) в Районна прокуратура – Пазарджик, считано от 09.11.2025г.;*

*За пълнота на анализа, Комисията предвиди* ***изтичащите през месец юли 2025г. срокове по чл. 240, ал. 1 от ЗСВ на 29 (двадесет и девет) младши прокурори*** *и необходимостта от тяхното устройване на длъжност „прокурор“ в районните прокуратури. Съобразени са и* ***изтичащите мандати през 2025 г. на административните ръководители*** *на Районна прокуратура – Благоевград (втори мандат, изтичащ на 13.10.2025 г.), Районна прокуратура – Варна (първи мандат, изтичащ на 26.02.2025 г.) и Районна прокуратура – Ямбол (втори мандат, изтичащ на 28.10.2025 г.), както и изтеклия първи мандат на 06.11.2024 г. на административния ръководител на Районна прокуратура - Видин.*

*В настоящото предложение за обявяване на конкурси не са включени органите, които имат до 1 (eдна) свободна длъжност „прокурор”, както и тези, чието кадрово състояние и данни за натовареност не обуславят нуждата от откриване на конкурси по отношение на тях.*

*След като изследва нуждите на всяка районна прокуратура, Комисията идентифицира* ***18 (осемнадесет) прокуратури****, за които е налице необходимост от предприемане на спешни мерки за укрепване на тяхното кадровото състояние, а именно:*

***1. Софийска районна прокуратура***

*Съгласно актуалното щатно разписание на Софийска районна прокуратура, в органа са налице 226 (двеста и двадесет и шест) щатни длъжности за магистрати, разпределени, както следва:*

* *1 (една) вакантна длъжност „административен ръководител“;*
* *5 (пет) заети длъжности „заместник на административния ръководител“;*
* *200 (двеста) длъжности „прокурор“. Вакантните са 5 (пет), като през 2025 г. няма предстоящо освобождаване на длъжности „прокурор“ на основание чл. 165, ал. 1, т. 1 от ЗСВ.*
* *20 (двадесет) длъжности „младши прокурор“, от които:*
* *12 (дванадесет) щатни длъжности са усвоени от конкурс от 2022 г., като същите предстоят да се овакантят през месец юли 2025 г., когато изтича двугодишният срок по чл. 240, ал. 1 от ЗСВ на назначените, с решение на Колегията по протокол № 24/28.06.2023 г., младши прокурори в органа. Видно от досегашния анализ, в Софийска районна прокуратура няма свободни длъжности „прокурор“, които да обезпечат устройването на всички младши прокурори с изтичащ срок през юли 2025 г. в органа.*
* *5 (пет) щатни длъжности са усвоени от конкурс от 2023 г., като същите предстоят да се овакантят през месец юли 2026 г., когато изтича двугодишният срок по чл. 240, ал. 1 от ЗСВ на назначените, с решение на Колегията по протокол № 25/26.06.2024 г., младши прокурори в органа.*
* *3 (три) длъжности са обявени на конкурс, с решение на Колегията по протокол № 3/31.01.2024 г., като кандидатите за младши прокурори, заявили желание за органа, към настоящия момент преминават задължителния 9 – месечен курс по чл. 249, ал. 1, т. 1 от ЗСВ в НИП. По отношение на тях, през 2025 г. предстои назначение на длъжност „младши прокурор“ в органа, след успешното му завършване.*

*Натовареността на магистратите в Софийска районна прокуратура за първото полугодие на 2024 г. е над средната за страната, а именно:*

* *Натовареност по щат – 738,4 при средна за страната – 675,2;*
* *Действителна натовареност – 981,6 при средна за страната - 887,6.*

*С оглед на изложеното и съобразявайки обстоятелството, че Софийска районна прокуратура разполага с най-голям брой младши прокурори, които предстои да се обезпечат през 2025, 2026 и 2027 г., Комисията счита, че* ***на конкурс следва да се обявят 2 (две) от свободните длъжности „прокурор“.***

***2. Районна прокуратура – Благоевград***

*Към настоящия момент в Районна прокуратура – Благоевград са налице 5 (свободни) свободни длъжности „прокурор“, при утвърдена щатна численост от 48 (четиридесет и осем) длъжности.*

*Съобразявайки наличието на 2 (двама) младши прокурори, с изтичащ срок по чл. 240, ал. 1 от ЗСВ през 2025 г., както и данните за натовареност за първото полугодие на 2024 г. (натовареност по щат - 664,2, при средна за страната - 675,2 и действителна – 916, 7, при средна за страната 887,6),* *Комисията счита, че на конкурс може да се обявят* ***3 (три) от свободните длъжности „прокурор“.***

***3. Районна прокуратура – Враца***

*Прокуратурата е с утвърдена щатна численост от 31 (тридесет и един) прокурори. В органа има 1 (една) свободна длъжност „прокурор“. Натовареността по щат за първото полугодие на 2024 г. е 678,8, при средна за страната – 675,2. Показателите на действителната натовареност на прокурорите в Районна прокуратура – Враца са 754,1, при средна за страната - 887,6. В органа няма младши прокурори с изтичащ срок през 2025 г.*

*Съгласно посочените данни, на конкурс е налице възможност да се обяви* ***свободната длъжност „прокурор“.***

***4. Районна прокуратура – Кюстендил***

*Към настоящия момент в Районна прокуратура – Кюстендил са налице 4 (четири) свободни длъжности „прокурор“. Данните за натовареност са следните: натовареност по щат - 896,9, при средна за страната - 675,2 и действителна – 1153,1 при средна за страната - 887,6. През 2025 г. в прокуратурата има един младши прокурор с изтичащ срок по чл. 240 от ЗСВ.*

*С оглед на изложеното,**по отношение на Районна прокуратура – Кюстендил е налице възможност на конкурс да се обявят* ***3*** *(****три) свободни длъжности „прокурор“.***

***5. Районна прокуратура – Монтана***

*При налични 3 (три) свободни длъжности „прокурор“ в прокуратурата от утвърден магистратски щат за 24 (двадесет и четири), данните за натовареност по отношение на Районна прокуратура – Монтана са: натовареност по щат – 592,8, при средна за страната - 675, 2 и действителна, която е по-висока от средната за страната, а именно: – 900,5, при средна за страната – 887,6. При определяне броя на длъжностите, които следва да се обявят на конкурс е предвидено че в органа няма младши прокурор с изтичащ през 2025 г. срок по чл. 240, ал. 1 от ЗСВ.*

*Съобразявайки горното, на конкурс за Районна прокуратура - Монтана следва да се обявят* ***2 (две) от свободните длъжности „прокурор“.***

***6. Районна прокуратура – Пазарджик***

*Районна прокуратура – Пазарджик е с утвърдена щатна численост от 26 (двадесет и шест) прокурори, от които свободните длъжности към настоящия момент са 2 (две), при стойности за натовареност по щат близки до средните за страната – 656,5, при средна за страната – 675,2 и действителна по-висока от средната за страната – 948,3, при средна за страната 887,6). В същото време в органа е налице изтичащ срок по чл. 240, ал. 1 от ЗСВ през 2025 г. на един младши прокурор, с оглед на което възможност за обявяване на конкурс е налице по отношение на останалата* ***една свободна длъжност.***

***7. Районна прокуратура – Стара Загора***

*Анализът на кадровото състояние на Районна прокуратура – Стара Загора установи налични 43 (четиридесет и три) щатни длъжности за магистрати в органа, разпределени както следва:*

* *1 (една) заета длъжност „административен ръководител“;*
* *3 (три) заети длъжности „заместник на административния ръководител;*
* *35 (тридесет и пет) длъжности „прокурор“, от които 3 (три) вакантни;*

*Данните за натовареност по щат на органа за първото полугодие на 2024г. са: 717,7, при средна за страната - 675,2 и действителна – 871,3, при средна за страната - 887,6.*

*Видно от щатната численост на Районна прокуратура – Стара Загора в органа са налице и 4 (четири) щатни длъжности „младши прокурор“. От посочените длъжности 1 (една) е обявена на конкурс през 2024 г., като одобреният, с решение на Колегията по протокол № 28/17.07.2024 г. кандидат за длъжността, към момента преминава задължителното първоначално обучение по чл. 249, ал. 1, т. 1 от ЗСВ в НИП. След успешното му завършване през 2025 г. предстои назначаването му по реда на чл. 258а, ал. 3 от ЗСВ на заявената от нея длъжност „младши прокурор“ в органа. Втората длъжност е заета от назначения, с решение на Колегията по протокол № 24/28.06.2023 г. младши, успешно завършил обучението си в НИП, с изтичащ срок по чл. 240 от ЗСВ през 2025 г. Третата щатна длъжност е усвоена от конкурс от 2023 г., като същата предстои да се оваканти през месец юли 2026 г., когато изтича двугодишният срок по чл. 240, ал. 1 от ЗСВ на назначеният, с решение на Колегията по протокол № 25/26.06.2024 г., младши прокурор в органа.*

*Четвъртата длъжност „младши прокурор“ през 2024 г. не е планирана и обявена на конкурс и към момента е вакантна.*

*Наличните три свободни длъжности „прокурор“, както и предстоящото освобождаване на още 2 (две) длъжности, на основание чл. 165, ал. 1, т. 1 от ЗСВ, през 2025 г., могат да послужат за обезпечаване на младшите магистрати в органа с изтичащ срок на назначение по чл. 240, ал. 1 от ЗСВ през 2025, 2026 и 2027 г..*

*Извършеният анализ обосновава необходимост от обявяване на* ***1 (една) свободна длъжност „прокурор“*** *в органа на конкурс за първоначално назначаване.*

***8. Районна прокуратура – Кърджали***

*Съгласно актуалното щатно разписание, органът разполага със 17 (седемнадесет) щатни длъжности, разпределени, както следва:*

* *1 (една) заета длъжност „административен ръководител“;*
* *2 (две) заети длъжности „заместник на административния ръководител“;*
* *12 (дванадесет) длъжности „прокурор“, от които 2 (две) свободни;*
* *2 (две) длъжности „младши прокурор“, като и двете са вакантни.*

*Във връзка с кадровото обезпечаване на органа, предложението е по отношение на Районна прокуратура – Кърджали да се обяви на конкурс за първоначално назначаване през 2025 г.* ***1 (една)*** *от 2 (двете) свободни длъжности „прокурор“.*

***9. Районна прокуратура – Смолян***

*Анализът на кадровото състояние на прокуратурата показва, че от 6 (шест) длъжности „прокурор“ по щат, свободните длъжности са 3 (три), при данни за натовареност по щат - 416,2, при средна за страната - 675,2, и действителна натовареност - 670,3, при средна за страната - 88,6. През 2025 г. в органа не е налице предстоящо обезпечаване на младши прокурор с изтичащ срок по чл. 240, ал. 1 от ЗСВ, като единствената длъжност „младши прокурор“ е вакантна.*

*С оглед на изложеното и съобразявайки значителния брой свободни длъжности в прокуратурата, Комисията счита, че на конкурс в Районна прокуратура – Смолян следва да се обявят* ***2 (две) от свободните длъжности.***

***10. Районна прокуратура – Велико Търново***

*Към настоящия момент в Районна прокуратура – Велико Търново са налице 2 (две) свободни длъжности „прокурор“, както и изтичащ срок по чл. 240, ал. 1 от ЗСВ през 2025 г. на един младши прокурор в органа.*

*Данните за натовареност за първото полугодие на 2024 г. не дават основание за обявяване и на двете свободни длъжности в органа на конкурс, а именно: натовареност по щат - 329,5, при средна за страната – 675,2, и действителна натовареност – 390,2, при средна за страната – 887,6.*

*С оглед на изложеното**по отношение на Районна прокуратура – Велико Търново на конкурс може да се предвиди* ***1 (една) длъжност „прокурор“.***

***11. Районна прокуратура – Русе***

*Към настоящия момент Районна прокуратура - Русе е с утвърден щат от 30 (тридесет) магистрати: 1 (един) административен ръководител, 2 (две) длъжности за заместници на административния ръководител и 22 (двадесет и две) прокурорски длъжности, четири от които са вакантни.*

*В районна прокуратура – Русе са налице и 5 (пет) щатни длъжности „младши прокурор“. Три длъжности са разпределени в обявените през 2022 г., 2023 г. и 2024 г. конкурси.*

*От обявения през 2024 г. конкурс, 1 (един) младши прокурор, заявил желание за органа, предстои да бъде назначен, на основание чл. 258а, ал. 3 от ЗСВ, след успешно завършване на обучението в НИП по чл. 249, ал. 1, т. 1 от ЗСВ през 2025 г.*

*Втората длъжност „младши прокурор“ в органа е заета от назначения, с решение на Колегията по протокол № 25/26.06.2024 г., младши прокурор от конкурс 2023 г, с изтичащ през 2026 г. срок по чл. 240, ал. 1 от ЗСВ.*

*От проведения през 2022 г. конкурс в Районна прокуратура – Русе е назначен 1 (eдин) младши прокурор, чийто двугодишен срок на назначение по чл. 240, ал. 1 от ЗСВ изтича през месец юли 2025 г., Този младши магистрат може да бъде обезпечен при изтичане на срока му на назначение по чл. 240, ал. 1 от ЗСВ с една от 4-те налични вакантни длъжности „прокурор“ в органа.*

*С Решение на Пленума на ВСС по протокол № 1/16.01.2025 г. са съкратени 2 (две) длъжности „младши прокурор“ от Районна прокуратура – Плевен и разкрити в Районна прокуратура – Русе.*

*С оглед данните за натовареност на магистратите в Районна прокуратура – Русе за първото полугодие на 2024 г., които се отличават със стойности по-високи от средните за страната (натовареност по щат – 864,2, при средна за страната 675,2; действителна натовареност – 1298,6, при средна за страната 887,6), предложението е на конкурс да се обяви* ***1 (една) длъжност „прокурор“.***

***12. Районна прокуратура – Ловеч***

*Съгласно актуалното щатно разписание, в Районна прокуратура - Ловеч разполага със 23 (двадесет и три) щатни длъжности, разпределени, както следва:*

* *1 (една) длъжност „административен ръководител“, която е вакантна;*
* *2 (две) длъжности „заместник на административния ръководител“, една от които е свободна;*
* *19 (деветнадесет) длъжности „прокурор“, от които 1 (една) вакантна.*

*На наличната щатна длъжност „младши прокурор“ в органа през 2025 г. предстои да бъде назначен кандидатът за младши прокурор от конкурс обявен през 2024 г., след преминаване на задължителното обучение по чл. 249, ал. 1, т. 1 от ЗСВ.*

*Във връзка с кадровото обезпечаване на органа, предложението е по отношение на Районна прокуратура – Ловеч да се обяви на конкурс за първоначално назначаване през 2025 г.* ***свободната длъжност „прокурор“.***

***13. Районна прокуратура – Добрич***

*Анализът на кадровото състояние на Районна прокуратура – Добрич установи налични 21 (двадесет и една) щатни длъжности за магистрати в органа, разпределени както следва:*

* *1 (една) заета длъжност „административен ръководител“;*
* *2 (две) заети длъжности „заместник на административния ръководител“;*
* *16 (шестнадесет) длъжности „прокурор“, от които 4 (четири) вакантни.*

*В органа са налице 2 (две) щатни длъжности „младши прокурор“. Одобреният кандидат за длъжността от проведения през 2024 г. конкурс, през 2025 г. предстои да бъде назначен, на основание чл. 258а, ал. 3 от ЗСВ, след преминаване на обучението в Националния институт на правосъдието. Втората длъжност е освободена, на основание чл. 165, ал. 1, т. 2, от младши прокурор от конкурс 2023 г., считано от 02.01.2025 г.*

*В същото време, Районна прокуратура – Добрич се отличава с натовареност за първото полугодие на 2024 г., с показатели под средната за страната, а именно:*

* *Натовареност по щат – 538,2, при средна за страната – 675,2;*
* *Действителна натовареност – 758,1, при средна за страната – 887,6.*

*Въз основа на извършения подробен анализ на кадровото състояние и данните за обем дейност и натовареност, предложението е на конкурс за първоначално назначаване да се обяви* ***1 (една) свободна длъжност „прокурор“.***

***14. Районна прокуратура – Шумен***

*Съгласно актуалното щатно разписание, органът разполага със 18 (осемнадесет) щатни длъжности, разпределени, както следва:*

* *1 (една) заета длъжност „административен ръководител“;*
* *1 (една) заета длъжност „заместник на административния ръководител“;*
* *13 (тринадесет) длъжности „прокурор“, от които 3 (три) вакантни.*

*В хода на анализа се констатираха данни за натовареност на органа близки до средната за страната. Натовареността по щат за първо полугодие на 2024 г. е 608,9, при средна за страната – 675,2, а действителната е 830,9, при средна за страната – 887,6.*

*В щатната численост на Районна прокуратура – Шумен са налице и 3 (три) щатни длъжности „младши прокурор“, от които:*

* *2 (две) длъжности не са планирани и обявени на конкурс през 2024 г. и към момента са вакантни.*
* *На третата длъжност през 2025 г. предстои да бъде назначен кандидатът за младши прокурор от конкурс обявен през 2024 г., след преминаване на задължителното обучение по чл. 249, ал. 1, т. 1 от ЗСВ.*

*С оглед на изложеното, по отношение на Районна прокуратура – Шумен, на конкурс за първоначално назначаване през 2025 г. може да се обяви* ***една*** *от трите вакантни длъжности „прокурор“.*

***15. Районна прокуратура – Търговище***

*Съгласно утвърдената щатна численост на Районна прокуратура – Търговище, органът разполага с 12 (дванадесет) длъжности „прокурор“, от които свободните са 3 (три). В Районна прокуратура – Търговище е налице и 1 (една) вакантна щатна длъжност „младши прокурор“.*

*Данните за натовареността за първото полугодие на 2024 г. за прокуратурата са с показатели под средните за страната, а именно натовареността по щат е 490,8, при средна за страната – 675,2, и действителна – 768,8, при средна за страната - 887,6, като същите не обосновават необходимост от обявяване и на всички вакантни длъжности „прокурор“ на конкурс.*

*С оглед на изложеното и съобразявайки значителния брой свободни длъжности в прокуратурата, Комисията счита, че на конкурс в Районна прокуратура – Търговище следва да се* ***предвиди 1 (една) от свободните длъжности в органа.***

***16. Районна прокуратура – Силистра***

*Съгласно актуалното щатно разписание, органът разполага със 10 (десет) щатни длъжности, разпределени, както следва:*

* *1 (една) заета длъжност „административен ръководител“;*
* *1 (една) заета длъжност „заместник на административния ръководител“;*
* *6 (шест) длъжности „прокурор“, една от които е вакантна;*
* *2 (две) длъжности „младши прокурор“.*

*Едната длъжност „младши прокурор“ през 2024 г. не е планирана и обявена на конкурс и към момента е вакантна.*

*Втората щатна длъжност „младши прокурор“ в органа е обявена, с решение на Колегията по протокол № 03/31.01.2024 г. на конкурс, като одобреният, с решение на Колегията по протокол № 28/17.07.2024 г. кандидат, към момента провежда задължителното 9-месечното обучение по чл. 249, ал. 1, т. 1 от ЗСВ в НИП. По отношение на него през 2025 г., след успешно завършване на обучението, предстои назначаването му по реда на чл. 258а, ал. 3 от ЗСВ на длъжност „младши прокурор“ в органа.*

*В хода на анализа се констатираха данни за натовареност на органа над стойностите за средната за страната. Натовареността по щат за първо полугодие на 2024 г. е 796,7, при средна за страната – 675,2, а действителната е 1062,3, при средна за страната – 887,6.*

*Във връзка с горното, предложението е по отношение на Районна прокуратура – Силистра на конкурс по реда на чл. 176, ал. , т. 2 от ЗСВ, да се обяви* ***свободната длъжност „прокурор“.***

***17. Районна прокуратура – Бургас***

*Анализът на кадровото състояние на прокуратурата показва, че от 72 (седемдесет и две) щатни длъжности „прокурор“, свободните длъжности са 16 (шестнадесет), при данни за натовареност над средната за страната, както следва – натовареност по щат – 762,1, при средна за страната – 675,2, и действителна – 1083,1, при средна за страната – 887,6. При определяне броя на длъжностите, които следва да се обявят на конкурси е предвидено и наличието на четирима младши прокурори с изтичащ през 2025, 2026 и 2027 г. срок по чл. 240, ал. 1 от ЗСВ.*

*С оглед на установената необходимост от кадрово укрепване на органа, Комисията счита, че това може да бъде постигнато чрез обявяване на конкурси на* ***6 (шест) от наличните вакантни длъжности*** *в органа.*

***18. Районна прокуратура – Ямбол***

*Утвърдената щатна численост на прокурорите в Районна прокуратура – Ямбол е 18 (осемнадесет) щатни длъжности, като към настоящия момент е налице 1 (една) свободна длъжност „прокурор“, при данни за натовареност за първото полугодие на 2024 г. под средната за страната, а именно: натовареност по щат – 577,5, при средна за страната – 675,2, и действителна натовареност – 799,6, при средна за страната – 887,6. В органа няма младши прокурор с изтичащ срок по чл. 240 от ЗСВ през 2025 г.*

*С оглед на изложеното, предложението е за обявяване на* ***1 (една) длъжност „прокурор“ на конкурс.***

**16.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 16.2. да се обнародва в „Държавен вестник”, публикува в един централен всекидневник и на интернет страницата на Висшия съдебен съвет.

**16.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 05.02.2025 г., за разглеждане и произнасяне.

17. Обявяване на конкурс за първоначално назначаване и заемане 30 (тридесет) свободни длъжности „прокурор“ в районните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ,** на основание чл. 180, ал. 1 и чл. 178, ал. 1, от ЗСВ, **КОНКУРС за първоначално назначаване** и заемане на **30 (тридесет) свободни длъжности „прокурор“ в районните прокуратури**, както следва:

- Районна прокуратура – Благоевград – 3 (три) свободни длъжности „прокурор“;

- Районна прокуратура – Враца – 1 (една) свободна длъжност „прокурор“;

- Районна прокуратура – Кюстендил – 3 (три) свободни длъжности „прокурор“;

- Районна прокуратура – Монтана – 2 (две) свободни длъжности „прокурор“;

- Софийска районна прокуратура – 2 (две) свободни длъжности „прокурор“;

- Районна прокуратура – Пазарджик – 1 (една) свободна длъжност „прокурор“;

- Районна прокуратура – Стара Загора – 1 (една) свободна длъжност „прокурор“;

- Районна прокуратура – Кърджали – 1 (една) свободна длъжност „прокурор“;

- Районна прокуратура – Смолян – 2 (две) свободни длъжности „прокурор“;

- Районна прокуратура – Велико Търново – 1 (една) свободна длъжност „прокурор“;

- Районна прокуратура – Русе – 1 (една) свободна длъжност „прокурор“;

- Районна прокуратура –- Ловеч – 1 (една) свободна длъжност „прокурор“;

- Районна прокуратура – Добрич – 1 (една) свободна длъжност „прокурор“;

- Районна прокуратура – Шумен – 1 (една) свободна длъжност „прокурор“;

- Районна прокуратура – Търговище – 1 (една) свободна длъжност „прокурор“;

- Районна прокуратура – Силистра – 1 (една) свободна длъжност „прокурор“;

- Районна прокуратура – Бургас – 6 (шест) свободни длъжности „прокурор“;

- Районна прокуратура – Ямбол – 1 (една) свободна длъжност „прокурор“.

**17.2.** На основание чл. 181, ал. 2 и ал. 4 от ЗСВ и чл. 11, ал. 1 от Наредба №1 от 9 февруари 2017 г. за конкурсите за магистрати и за избор на административни ръководители в органите на съдебната власт, кандидатите подават писмено заявление за участие в конкурса по образец, утвърден от Пленума на Висшия съдебен съвет, в 14-дневен срок от датата на обнародването на обявата в „Държавен вестник“.Заявленията и приложените към тях документи се подават: **лично от кандидата или от писмено упълномощен негов представител** в администрацията на Висшия съдебен съвет - гр. София, ул. „Екзарх Йосиф" № 12; **по електронен път** с квалифициран електронен подпис на официалния имейл адрес - vss@vss.justice.bg; **чрез лицензиран пощенски оператор** на официалния адрес на Висшия съдебен съвет (гр. София, ул. „Екзарх Йосиф" № 12).

При подаване на заявлението по пощата, определяща е датата на пощенското клеймо (датно клеймо) при изпращането. Заявления, подадени след срока, не се разглеждат.

Към заявлението се прилагат следните документи:

1. подробна автобиография, подписана от кандидата;

2. нотариално заверено копие от диплома за завършено висше образование по специалността „Право"; завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;

3. нотариално заверено копие от удостоверение за придобита юридическа правоспособност;

4. медицинско удостоверение, издадено в резултат на извършен медицински преглед, че лицето не страда от психическо заболяване;

5. нотариално заверено копие от трудова/служебна и/или осигурителна книжка или друг документ, удостоверяващ съответен стаж по чл. 164 от ЗСВ за длъжността;

6. декларация за българско гражданство по чл. 162 от ЗСВ, по образец;

7. попълнен въпросник по образец, изготвен от Прокурорската колегия на Висшия съдебен съвет, във връзка с притежаваните от кандидата нравствени качества;

8. мотивационно писмо;

9. други документи, които по преценка на кандидата имат отношение към професионалните или нравствените му качества.

**17.3.** Конкурсът да се проведе от конкурсна комисия на два етапа - писмен и устен изпит по реда на чл. 184 от Закона за съдебната власт.

**17.4.** Датата, часа и мястото на провеждане на писмения изпит допълнително да се обнародва в „Държавен вестник", публикува в един централен всекидневник, както и на интернет страницата на Висшия съдебен съвет.

**17.5.** Устният изпит да се проведе по график и на места определени от конкурсната комисия.

**17.6.** Информацията относно етапа на конкурсната процедура да се публикува на интернет страницата на Висшия съдебен съвет, съгласно правилата на чл. 5 от Регламент (ЕС) 2016/679 и на Закона за защита на личните данни.

**17.7.** Възлага на главния секретар на ВСС да организира техническата процедура по провеждането на конкурса.

**17.8.** Решението да се обнародва в „Държавен вестник", публикува в един централен всекидневник, както и на интернет страницата на Висшия съдебен съвет.

**17.9.** **ВНАСЯ** предложението в заседанието на Прокурорската колегия на Висшия съдебен съвет, насрочено на 05.02.2025 г., за разглеждане и произнасяне.

**17.10. ИЗПРАЩА** предложението за обявяване на 30 (тридесет) длъжности „прокурор“ в районните прокуратури, които да се заемат чрез конкурс за първоначално назначаване през 2025 г., на комисия „Бюджет и финанси“ към Пленума на Висшия съдебен съвет, за становище относно финансовата обезпеченост.

ЕДИННИ ФОРМУЛЯРИ

18. Придобиване статут на несменяемост на Васко Симеонов Пашев - прокурор в Районна прокуратура – Плевен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – Велико Търново, за комплексна оценка на Васко Симеонов Пашев - прокурор в Районна прокуратура – Плевен.

**18.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Васко Симеонов Пашев - прокурор в Районна прокуратура – Плевен.

**18.3. ПРЕДОСТАВЯ**, на основание чл. 205, ал. 1 от ЗСВ, на Васко Симеонов Пашев - прокурор в Районна прокуратура – Плевен, резултатите от атестирането за запознаване.

РАЗНИ

19. Извлечение от решение на Пленума на Висшия съдебен съвет по протокол № 3/30.01.2025 г., т. 20 относно структурата на администрацията на Висшия съдебен съвет.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1.** **ПРИЕМА** изготвения доклад, касаещ дейността и структурата на дирекция „Атестиране, конкурси и кадрова дейност на прокурори и следователи“ в администрацията на Висшия съдебен съвет.

**19.2. СЪГЛАСУВА** структурата на дирекция „Атестиране, конкурси и кадрова дейност на прокурори и следователи“ в администрацията на Висшия съдебен съвет, както следва:

Обща численост – 17 (седемнадесет) щ.бр.

Директор на дирекция – 1 (една) щ.бр.

- Отдел „Атестиране на прокурори и следователи“ – 7 (седем) щ.бр., в това число и началник на отдел;

- Отдел „Конкурси на прокурори и следователи“ – 9 (девет) щ.бр., в това число и началник на отдел.

**19.3. СЪГЛАСУВА** длъжностните характеристики за длъжностите на служителите в дирекция „Атестиране, конкурси и кадрова дейност на прокурори и следователи“ в администрацията на Висшия съдебен съвет.

**19.4. ИЗПРАЩА** на главния секретар на Висшия съдебен съвет решенията по т.19 и приетия доклад, касаещ дейността и структурата на дирекция „Атестиране, конкурси и кадрова дейност на прокурори и следователи“, ведно със съгласуваните длъжностни характеристики за утвърждаване след приемане от Пленума на Висшия съдебен съвет структурата на администрацията на ВСС.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**